Document ID: 32010R0033

KOMISIJAS REGULA (ES) Nr. 33/2010
(2010. gada 12. janvāris),
ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
tā kā:
(1)
Lai klasificētu apavus, kuru virsa sastāv no diviem vai vairākiem materiāliem, piemērojot Regulai (EEK) Nr. 2658/87 pievienotās kombinētās nomenklatūras 4. piezīmes a) punktu kopā ar 64. nodaļas 1. papildu piezīmi, minētās 64. nodaļas 1. papildu piezīmes otrais teikums jāprecizē, norādot, kā konstatēt, vai attiecīgajiem materiāliem piemīt virsas īpašības.
(2)
Spriedumā C-165/07 Skatteministeriet pret Ecco Sko A/S (2) Eiropas Savienības Tiesa par šādas pārbaudes kritēriju ieviesa “piemērotību staigāšanai”. Šādā piemērotības pārbaudē jākonstatē, vai virsas materiāls nodrošina pietiekamu pēdas aptveršanu, lai attiecīgo apavu valkātājs varētu tajos staigāt.
(3)
Tādēļ ir lietderīgi 64. nodaļas 1. papildu piezīmē precizēt, ka, lai atzītu materiālus par tādiem, kam piemīt virsas īpašības, tiem jānodrošina pietiekama pēdas aptveršana, lai apavu valkātājs varētu tos lietot staigāšanai.
(4)
Minētajā Tiesas spriedumā nav precizēts, vai pārbaude attiecībā uz “piemērotību staigāšanai” veicama ar vai bez aizdares siksnām. Tiesa lēma, ka šajā sakarā vajadzīgie konstatējumi ir jāveic iesniedzējtiesai. Fakts, ka rezultāts ir atkarīgs no tā, kādā veidā ādas materiālu noņem - atstājot aizdares siksnas vai ne -, var radīt atšķirīgu sprieduma interpretāciju.
(5)
Lai panāktu vienotu interpretāciju attiecībā uz aizdares elementiem, 64. nodaļas 1. papildu piezīmē jāprecizē, ka aizdares elementiem šādas pārbaudes laikā jāpaliek sākotnējā vietā. Pretējā gadījumā apaviem, kuru funkcionalitāte atkarīga no aizdares elementiem, piemēram, saitēm, neviens materiāls nenodrošinātu apavu piemērotību staigāšanai, jo bez aizdares elementiem valkātājs tajos staigāt nespētu.
(6)
Tādēļ attiecīgi jāgroza Regula (EEK) Nr. 2658/87.
(7)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulai (EEK) Nr. 2658/87 pievienotās kombinētās nomenklatūras 64. nodaļas 1. papildu piezīmes pirmās daļas otro teikumu aizstāj ar šādu teikumu:
“Pēc pastiprinājuma detaļu noņemšanas redzamajam materiālam jābūt ar virsas materiāla, nevis oderes īpašībām, un tam jānodrošina pietiekama pēdas aptveršana, lai, saglabājot sākotnējos aizdares elementus, apavus varētu lietot staigāšanai.”
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 12. janvārī

Labels: 3
1